17. 5. 90 De Europæiske Fællesskabers Tidende Nr. C 121/9 
STATSSTØTTE 
C 336/89 
(Forbundsrepublikken Tyskland) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 121/04) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter angående den støtte, som den 
tyske regering har besluttet at yde til gartnerier i 
Wasserschutzgebieten (delstaten Baden-Wiirttemberg). 
Ved skrivelse af 16. november 1989, indgået den 21. 
november 1989, underrettede Forbundsrepublikken 
Tysklands faste repræsentation ved De Europæiske 
Fællesskaber i henhold til Traktatens artikel 93, stk. 3, 
Kommissionen om ovennævnte støtteforanstaltning. 
Supplerende oplysninger blev meddelt ved skrivelse af 5. 
februar 1990, indgået den 8. februar 1990. 
Ifølge de meddelte oplysninger har de tyske myndig­
heder til hensigt at udvide kredsen af støtteberettigede 
under ovennævnte foranstaltning. Som supplement til 
den allerede gennemførte foranstaltning skal der kunne 
ydes investeringsstøtte af en størrelse på indtil 60 % til 
gartnerier i Wasserschutzgebieten (områder, der er 
beskyttede af hensyn til vandforsyningen), som foretager 
investeringer i væksthuse med henblik på at forhindre, at 
væsker fra vækstområdet trænger ned i grundvandet. 
Efter Kommissionens opfattelse udgør denne foranstalt­
ning vedrørende investeringer i væksthuse en støtte som 
omhandlet i Traktatens artikel 92, stk. 1, uden at støtten 
falder ind under undtagelsesbestemmelserne i artikel 92. 
Støtten må derfor i den meddelte form anses for at være 
uforenelig med Traktaten. 
I en tidligere meddelt udgave af foranstaltninger havde 
Kommissionen givet sit samtykke til en støtte på 35 % 
for investeringer til mindskelse af udledning fra land­
brugsbedrifter samt en forhøjelse af støttesatsen til indtil 
60 % for investeringer i landbrugsbedrifter, hvis arealer 
er beliggende i Wasserschutzgebieten. Den forhøjede 
støttesats på 60 % blev accepteret under hensyntagen til 
det forhold, at støtten kun skulle ydes til bedrifter, hvis 
kvægbestand ikke svarer til mere end 1,5 gødningsen-
heder pr. hektar (jf. Kommissionens redegørelse i skri­
velse SG(88) D/13772 af 25. november 1988). 
I forbindelse med den foreliggende støtteforanstaltning 
er der ikke forudset tilsvarende begrænsninger eller 
andre foranstaltninger til mindskelse af produktionens 
intensitet. Kommissionen er derfor af den opfattelse, at 
støttesatsen på indtil 60 % ikke er berettiget og på 
grundlæggende måde ville stille spørgsmålstegn ved 
anvendelsen af princippet om, at forureneren betaler. Med hensyn til investeringsstøtten til gartnerier har 
Kommissionen derfor besluttet at indlede proceduren i 
Traktatens artikel 93, stk. 2, og den opfordrer den tyske 
regering til at nedsætte den maksimale støttesats for 
nævnte foranstaltning til 35 %. 
Kommissionen opfordrer endvidere den tyske regering til 
at fremsætte sine bemærkninger til ovenstående inden for 
en frist på fire uger fra modtagelsen af nærværende skri­
velse. 
Kommissionen underretter den tyske regering om, at den 
ved offentliggørelse af en kopi af denne skrivelse i De 
Europæiske Fællesskabers Tidende vil opfordre de øvrige 
medlemsstater og andre interesserede parter til at frem­
sætte deres bemærkninger hertil. 
Kommissionen erindrer den tyske regering om, at den 
påtænkte foranstaltning i henhold til EØF-Traktatens 
artikel 93, stk. 3, ikke må iværksættes, før der er truffet 
endelig beslutning efter proceduren i artikel 93, stk. 2. 
Kommissionen henleder den tyske regerings opmærk­
somhed på den skrivelse, som Kommissionen den 3. 
november 1983 fremsendte til alle medlemsstater vedrø­
rende deres forpligtelser i henhold til EØF-Traktatens 
artikel 93, stk. 3, samt på den meddelelse, der blev 
offentliggjort i De Europæiske Fællesskabers Tidende nr. C 
318 af 24. november 1983, side 3, hvori det blev 
indskærpet, at Kommissionen i de tilfælde, hvor der er 
ydet ulovlig støtte, dvs. inden den endelig beslutning som 
omhandlet i EØF-Traktatens artikel 93, stk. 2, forelå, 
kan kræve, at støtte tilbagebetales og/eller kan nægte at 
udbetale forskud via EUGFL eller debitere EUGFL-
budgettet et beløb svarende til den udgift, der er afholdt 
til de nationale foranstaltninger, som direkte berører 
fællesskabsforanstaltninger. 
Kommissionen opfordrer de øvrige medlemsstater og 
andre interesserede parter til senest fire uger fra datoen 
for denne meddelelse at fremsætte deres bemærkninger 
til den pågældende foranstaltning. Bemærkningerne 
bedes sendt til: 
Kommissionen for De Europæiske Fællesskaber 
Rue de la Loi 200 
B-1049 Bruxelles. 
Disse bemærkninger vil blive fremsendt til den tyske rege­
ring.